ঢাকা সিটি কলেজ
ঢাকা সিটি কলেজ ঢাকা শহরের ধানমন্ডির কুদরত-ই-খুদা সড়কে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান। প্রতি বছর উচ্চমাধ্যমিকের ফলাফলের ভিত্তিতে ঢাকা বোর্ডের সেরা দশ কলেজের মধ্যে ঢাকা সিটি কলেজ অন্যতম হিসেবে বিবেচিত হয়। উচ্চ মাধ্যমিক ও উচ্চশিক্ষা প্রসারে ঢাকার প্রাণকেন্দ্রে প্রতিষ্ঠিত এই কলেজটি অর্জন করেছে আলোকসম্ভব কৃতিত্ব এবং নিজেকে নিয়ে গেছে অনন্য উচ্চতায়। এখানে এইচএসসি, স্নাতক এবং স্নাতকোত্তর ডিগ্রির জন্য পড়া যায়। কলেজটি বাংলাদেশের জাতীয় বিশ্ববিদ্যালয়ের অধিভুক্ত।